text: Udslip i Kliplev
  27 november 2012 kl. 21.31
  Et rensemiddel, der lugter af terpentin, er sent tirsdag aften sluppet ud i kloakken på Hyrdesøvej i Kliplev.
  Udslippet er under kontrol, men flere beboere oplever lugt i deres huse og de anbefales at fylde deres vandlåse og lufte ud. Kan man ikke komme af med lugten anbefales det at finde et andet sted at sove, oplyser politiet. 
  Folk kan opleve kvalme og hovedpine, hvis man har opholdt sig i lugten. Det er ikke farligt og kan klares med en Panodil eller lignende smertestillende piller, oplyser politiet til TV SYD. 
  Har man spørgsmål kan de rettes til Giftlinjen på Bispebjerg Hospital på telefon 82121212.
  